**ELEMENTI VREDNOVANJA**

**Nastavni predmet: Njemački jezik (izborni predmet)**

**Elementi vrednovanja od četvrtog do osmog razreda:**

* **Slušanje s razumijevanjem**
* **Čitanje s razumijevanjem**
* **Govorenje**
* **Pisanje**

Za prikupljanje informacija o učenikovu učenju i njegovim postignućima primjenjuju se raznoliki pristupi vrednovanju koji se međusobno razlikuju s obzirom na svrhu primjene, interpretaciju i korištenje prikupljenih podataka.

Učenici će se vrednovati **sumativno i formativno**.

**Formativno vrednovanje** jest vrednovanje učeničkih postignuća koje se odvija za vrijeme učenja i poučavanja radi davanja informacija o učenikovu napredovanju i unapređivanja budućeg učenja i poučavanja, poticanja učeničkih refleksija o učenju, utvrđivanja manjkavosti u učenju, prepoznavanja snaga te planiranja budućeg učenja i poučavanja. Iako ovo vrednovanje ne rezultira brojčanom ocjenom utječe na sveukupnu ocjenu iz samog predmeta.

Vrednovanje naučenoga jest **sumativno vrednovanje** kojem je svrha procjena usvojenosti odgojno-obrazovnih ishoda nakon određenog (kraćeg ili dužeg) razdoblja učenja i poučavanja. Njime se sažimaju informacije o tome što učenik zna i može učiniti u određenoj vremenskoj točki kako bi se dokumentiralo i izvijestilo o njegovim postignućima i napredovanju. U tu se svrhu vrednovanje naučenoga uglavnom koristi ocjenama ili nekom drugom sumativnom procjenom.

**Jezične zakonitosti** sastavni su dio usmenog i pisanog izražavanja te se ovladanost njima može **vrednovati zasebno (formativno), a ocjenjuju se integrirano (sumativna procjena).**

U tijeku godine učenike će se pratiti **formativno** putem raznovrsnih načina vrednovanja: rubrike, anegdotske zabilješke, učeničke mape, ciljana propitivanja za provjeru razumijevanja, promatranje učitelja, kviz, igranje uloga, domaće zadaće, kraće pisane provjere znanja, pisanje diktata, opažanja učenika tijekom individualnog rada ili rada u skupinama, rasprave u skupinama, samovrednovanje i vršnjačko vrednovanje i dr.

Kod vrednovanja u rubrikama: **Razumijevanje slušanjem** i **Razumijevanje čitanjem** tekst podrazumijeva sve proizvode jezične upotrebe – govorni, pisani, vizualni ili multimodalni.

Multimodalni tekstovi kombiniraju jezik s drugim sustavima komuniciranja kao što su tiskani ili digitalni tekst, vizualna pomagala te zvučna ili govorna riječ.  Ovisno o godini učenja i poučavanja ishoda, tekstovi se razlikuju po dužini i složenosti.

Broj riječi koji definira dužinu teksta razlikuje se u receptivnim i produktivnim djelatnostima.

U djelatnostima slušanja i čitanja vrlo kratak tekst ima do 100 riječi, kratak tekst između 100 i 300 riječi (u 5. razredu 100 – 200 riječi, a u 6. razredu 200 –300 riječi), srednje dug tekst ima između 300 i 600 riječi (u 7. razredu 300 – 500, a u 8. razredu 500 – 600 riječi), dok dug tekst ima više od 600 riječi. U djelatnostima govorenja i pisanja vrlo kratak tekst ima do 40 riječi, kratak između 40 i 80 riječi (u 5. razredu 40 – 60 riječi, u 6. razredu 60 – 70 riječi, a u 7. razredu 70 – 80 riječi), srednje dug tekst ima između 80 i 200 riječi (u 8. razredu 80 – 100 riječi), a dug tekst više od 200 riječi.

Složenost teksta ovisi o kvantitativnim i kvalitativnim pokazateljima složenosti i učenikovu poznavanju teme teksta. Kvantitativni pokazatelji složenosti odnose se na obilježja riječi i rečenica poput dužine, učestalosti i složenosti, a kvalitativni pokazatelji na vrstu teksta, složenost izloženih ideja, stil autora i način na koji je tekst strukturiran i prezentiran. Budući da su učenikova prethodna znanja o temi treći čimbenik o kojemu ovisi složenost teksta, procjena složenosti, uz navedene pokazatelje, ovisi i o stručnoj  procjeni učitelja.

**Zaključna ocjena**

Zaključna je ocjena iz nastavnog predmeta izraz postignute razine učenikovih kompetencija  u  nastavnom predmetu/području, rezultat ukupnog procesa vrednovanja tijekom nastavne godine, a izvodi se temeljem  elemenata vrednovanja.

Zaključna ocjena iz nastavnog predmeta  na kraju nastavne godine ne mora proizlaziti iz aritmetičke sredine  upisanih ocjena.

**Učenici s posebnim potrebama:**

Sukladno Pravilniku o osnovnoškolskom odgoju i obrazovanju učenika s teškoćama u razvoju učenik s posebnim potrebama svladava nastavni program prema utvrđenoj razini teškoće, odnosno prema redovnom nastavnom programu uz primjenu individualiziranih postupaka ili prema prilagođenom programu. Prilagođeni program iz  članka 4. ovog pravilnika je program primjeren osnovnim karakteristikama teškoće u djeteta, a u pravilu pretpostavlja smanjivanje intenziteta i ekstenziteta pri izboru nastavnih sadržaja obogaćenih specifičnim  metodama, sredstvima i pomagalima.

Ispitivanje, kao i ostali postupci, ovisi o učenikovim sposobnostima i mogućnostima i mogućim načinima komuniciranja i izražavanja (usmeno, pismeno, gestovno, izradbom nekog rada i sl.). Načini i oblici provjeravanja **bit će primjereni učeniku i njegovim specifičnostima, djelovat će afirmativno i poticajno na učenike, kako bi kvalitetno iskoristili očuvane sposobnosti, i razvili nove.**

**Pisane provjere**

Tijekom školske godine piše se više većih pismenih provjera znanja (sami broj određuje učitelj s obzirom na individualne potrebe i posebnosti pojedinog razreda) te po potrebi više kraćih provjera znanja (**koje se ocjenjuju formativno**)..

Rezultati pisane provjere se upisuju u rubrike OVISNO O DJELATNOSTI KOJA SE TESTIRA u petom razredu prema bodovnoj skali za pisanje provjere :

odličan – 91-100%

vrlo dobar – 78-90%

dobar -  62-77%

dovoljan – 50-61%

nedovoljan - manje od 50%

**8. razred (II. strani jezik)**

|  |  |  |  |  |
| --- | --- | --- | --- | --- |
|  | **Slušanje s razumijevanjem** | **Čitanje s razumijevanjem** | **Govorenje**  | **Pisanje**  |
| **Odličan** | Učenik globalno, selektivno i detaljno slušanjem razumije srednjeduge i jednostavne autentične i prilagođene tekstove povezane s poznatim temama.Učenik samostalno vrednuje određene informacije i uočava nešto složenije odnose među informacijama u tekstu.Učenik samostalno izvodi zaključke na temelju slušanoga sadržaja.Učenik razumije sadržaje izgovorene umjerenim tempom, jasno irazgovjetnoUčenik razumije jednostavne sadržaje u tradicionalnim isuvremenim medijima | Učenik globalno, selektivno i detaljno čitanjem razumije srednjeduge i jednostavne autentične i prilagođene tekstove povezane s poznatim temama.Učenik samostalno vrednuje određene informacije i uočava nešto složenije odnose među informacijama u tekstu.Učenik samostalno izvodi zaključke na temelju pročitanoga sadržaja.Učenik razumije jednostavne sadržaje u tradicionalnim isuvremenim medijima.Učenik samostalno provjerava osobno razumijevanje | Učenik samostalno planira, oblikuje i govori kratke i jednostavne tekstove o poznatim temama, pri čemu upotrebljava uvježbanapreporučena jezična.Učenik samostalno opisuje, prepričava i izvještava o sadržajima povezanima s poznatim temama.Učenik samostalno iznosi kratke i uvježbane prezentacije o poznatim temama te jednostavno objašnjava svoje mišljenje. Učenik razumljivo izgovora riječi te prepoznaje i primjenjuje prikladnu intonaciju u kontekstu. Učenik često sudjeluje u kratkoj i jednostavnoj govornoj interakciji, razmjenjuje informacije o poznatim temama. Učenik samostalno izvještava o običajima zemalja njemačkog govornog područja. Učenik na temelju raznih izvora samostalno opisuje informacije o zemljama njemačkog govornog područja. Učenik samostalno izvještava o svakodnevici vršnjaka u zemljama njemačkoga govornog područja te ih uspoređuje s osobnim iskustvom. | Učenik samostalno primjenjuje pravila pisanja jednostavnih tekstnih vrsta: kratki opisi događaja i osobnih iskustava, kratke osobne poruke, kratko osobno pismo/elektronička pošta, pri čemu upotrebljava jednostavna vezna sredstva za povezivanje rečenica unutar teksta i uvježbana jezična sredstva. Učenik samostalno prenosi informacije iz poznatih tekstova. Učenik pravilno piše većinu poznatih riječi i djelomično točno upotrebljava interpunkcijske znakove. Učenik samostalno izvještava o običajima zemalja njemačkoggovornog područja.Učenik na temelju raznih izvora samostalno opisuje informacije o zemljama njemačkoga govornog područja. Učeniksamostalno izvještava o svakodnevici vršnjaka u zemljama njemačkog govornog područja te ih uspoređuje sosobnim iskustvom. |
| **Vrlo dobar** | Učenik globalno, selektivno i detaljno uglavnom razumije srednje duge i jednostavne autentične i prilagođene tekstove povezane s poznatim temama.Učenik uglavnom samostalno vrednuje određene informacije i uočava nešto složenije odnose među informacijama u tekstuUčenik uglavnom samostalno izvodi zaključke na temelju slušanoga sadržaja. Učenik uglavnom razumije sadržaje izgovorene umjerenim tempom, jasno irazgovjetno.Učenik uglavnom razumije jednostavne sadržaje u tradicionalnim i suvremenim medijima | Učenik globalno, selektivno i detaljno uglavnom razumije srednje duge i jednostavne autentične i prilagođene tekstove povezane s poznatim temama. Učenikuglavnom samostalno vrednuje određene informacije i uočava nešto složenije odnose među informacijama u tekstu. Učenik uglavnom samostalno izvodi zaključke na temelju pročitanoga sadržaja. Učenikuglavnom razumije jednostavne sadržaje u tradicionalnim isuvremenim medijima.Učenik uglavnom samostalno provjerava osobno razumijevanje | Učenik uglavnom samostalno planira, oblikuje i govori kratke i jednostavne tekstove o poznatim temama, pri čemu upotrebljava uvježbanapreporučena jezična. Učenikuglavnom samostalno opisuje, prepričava i izvještava o sadržajima povezanima s poznatim temama. Učenikuglavnom samostalno iznosi kratke i uvježbane prezentacije o poznatim temama te jednostavno objašnjava svoje mišljenje. Učenikuglavnom razumljivo izgovora riječi te prepoznaje i primjenjuje prikladnu intonaciju u kontekstu. Učenik češće sudjeluje u kratkoj i jednostavnoj govornoj interakciji, razmjenjuje informacije o poznatim temama. Učenik uglavnom samostalno izvještava o običajima zemalja njemačkog govornog područja. Učenik na temelju raznih izvora uglavnom samostalno opisuje informacije o zemljama njemačkog govornog područja. Učenik uglavnom samostalno izvještava o svakodnevici vršnjaka u zemljama njemačkog govornog područja te ih uspoređuje s osobnim iskustvom. | Učenik uglavnom samostalno primjenjuje pravila pisanja jednostavnih tekstnih vrsta: kratki opisi događaja i osobnih iskustava, kratke osobne poruke, kratko osobno pismo/elektronička pošta, pri čemu upotrebljava jednostavna vezna sredstva za povezivanje rečenica unutar teksta i uvježbana jezična sredstva. Učenik uglavnom samostalno prenosi informacije iz poznatih tekstova. Učenik uglavnom pravilno piše većinu poznatih riječi i djelomično točno upotrebljava interpunkcijske znakove. Učenik uglavnom samostalno izvještava o običajima zemalja njemačkoggovornog područja. Učenikna temelju raznih izvora uglavnom samostalno opisuje informacije o zemljama njemačkog govornog područja. Učenikuglavnom samostalno izvještava o svakodnevici vršnjaka u zemljama njemačkog govornog područja te ih uspoređuje s osobnim iskustvom. |
| **Dobar** | Učenik globalno, selektivno i detaljno djelomično razumije srednjeduge i jednostavne autentične i prilagođene tekstove povezane s poznatim temama.Učenik djelomično vrednuje određene informacije i uočava nešto složenije odnose među informacijama u tekstu.Učenik djelomično izvodi zaključke na temelju slušanoga sadržajaUčenik djelomično razumije sadržaje izgovorene umjerenim tempom, jasno irazgovjetno.Učenik djelomično razumije jednostavne sadržaje u tradicionalnim isuvremenim medijima | Učenik globalno, selektivno i detaljno djelomično razumije srednje duge i jednostavne autentične i prilagođene tekstove povezane s poznatim temama. Učenikdjelomično samostalno vrednuje određene informacije i uočava nešto složenije odnose među informacijama u tekstu-djelomično izvodi zaključke na temelju pročitanoga sadržaja. Učenikdjelomično razumije jednostavne sadržaje u tradicionalnim isuvremenim medijima. Učenik djelomično samostalno provjerava osobno razumijevanje | Učenik djelomično samostalno planira, oblikuje i govori kratke i jednostavne tekstove o poznatim temama, pri čemu upotrebljava uvježbanapreporučena jezična. Učenik djelomično opisuje, prepričava i izvještava o sadržajima povezanima s poznatim temama.Učenik djelomično iznosi kratke i uvježbane prezentacije o poznatim temama te jednostavno objašnjava svoje mišljenje.Učenik djelomično razumljivo izgovora riječi te prepoznaje i primjenjuje prikladnu intonaciju u kontekstu. Učenik rijetko sudjeluje u kratkoj i jednostavnoj govornoj interakciji, razmjenjuje informacije o poznatim temama. Učenik djelomično izvještava o običajima zemalja njemačkog govornog područja. Učenik na temelju raznih izvora djelomično opisuje informacije o zemljama njemačkog govornog područja. Učenik djelomično izvještava o svakodnevici vršnjaka u zemljama njemačkog govornog područja te ih uspoređuje s osobnim iskustvom | Učenik djelomično primjenjuje pravila pisanja jednostavnih tekstnih vrsta: kratki opisi događaja i osobnih iskustava, kratke osobne poruke, kratko osobno pismo/elektronička pošta, pri čemu upotrebljava jednostavna vezna sredstva za povezivanje rečenica unutar teksta i uvježbana jezična sredstva.Učenik djelomično prenosi informacije iz poznatih tekstova. Učenik rijetko pravilno piše većinu poznatih riječi i djelomično točno upotrebljava interpunkcijske znakove. Učenik uz pomoć izvještava o običajima zemalja njemačkoggovornog područja.Učenik na temelju raznih izvora djelomično opisuje informacije o zemljama njemačkoga govornog područja.Učenik djelomično izvještava o svakodnevici vršnjaka u zemljama njemačkog govornog područja te ih uspoređuje s osobnim iskustvom |
| **Dovoljan** | Učenik globalno, selektivno i detaljno uz pomoć razumije srednje duge i jednostavne autentične i prilagođene tekstove povezane s poznatim temama. Učenik djelomično vrednuje određene informacije i uočava nešto složenije odnose među informacijama u tekstu. Učenik samo uz pomoć izvodi zaključke na temelju slušanoga sadržajaUčenik uz pomoć razumije sadržaje izgovorene umjerenim tempom, jasno irazgovjetno. Učenik uz pomoć razumije jednostavne sadržaje u tradicionalnim isuvremenim medijima | Učenik globalno, selektivno i detaljno uz pomoć razumije srednje duge i jednostavne autentične i prilagođene tekstove povezane s poznatim temama.Učenik uz pomoć vrednuje određene informacije i uočava nešto složenije odnose među informacijama u tekstu. Učenik samo uz pomoć izvodi zaključke na temelju pročitanoga sadržaja.Učenik uz pomoć razumije jednostavne sadržaje u tradicionalnim isuvremenim medijima-uz pomoć provjerava osobno razumijevanje | Učenik samo uz pomoć planira, oblikuje i govori kratke i jednostavne tekstove o poznatim temama, pri čemu upotrebljava uvježbanapreporučena jezična.Učenik uz pomoć opisuje, prepričava i izvještava o sadržajima povezanima s poznatim temamaUčenik uz pomoć iznosi kratke i uvježbane prezentacije o poznatim temama te jednostavno objašnjava svoje mišljenje-često nerazumljivo izgovora riječi te prepoznaje i primjenjuje prikladnu intonaciju u kontekstu.Učenik vrlo rijetko sudjeluje u kratkoj i jednostavnoj govornoj interakciji, razmjenjuje informacije o poznatim temama. Učenik uz pomoć izvještava o običajima zemalja njemačkoga govornog područja. Učenik na temelju raznih izvora uz pomoć opisuje informacije o zemljama njemačkoga govornog područja. Učenik samo uz pomoć izvještava o svakodnevici vršnjaka u zemljama njemačkog govornog područja te ih uspoređuje s osobnim iskustvom | Učenik uz pomoć primjenjuje pravila pisanja jednostavnih tekstnih vrsta: kratki opisi događaja i osobnih iskustava, kratke osobne poruke, kratko osobno pismo/elektronička pošta, pri čemu upotrebljava jednostavna vezna sredstva za povezivanje rečenica unutar teksta i uvježbana jezična sredstva.Učenik uz pomoć prenosi informacije iz poznatih tekstova. Učenik vrlo rijetko pravilno piše većinu poznatih riječi i djelomično točno upotrebljava interpunkcijske znakove. Učenik samo uz pomoć izvještava o običajima zemalja njemačkog govornog područjaUčenik na temelju raznih izvora uz pomoć opisuje informacije o zemljama njemačkog govornog područja.Učenik uz pomoć izvještava o svakodnevici vršnjaka u zemljama njemačkog govornog područja te ih uspoređuje s osobnim iskustvom |

***U slučaju nastave na daljinu,* postignuća učenika će se vrednovati prema elementima vrednovanja u redovnoj nastavi, putem digitalnih alata i raznih prezentacija. Također će se vrednovati aktivnost učenika, tj. njihova prisutnost u virtualnoj učionici i pravovremenost u izvršavanju njihovih obveza.**